14/08/2013 | Administración LocalMunicipal
Neda
Convocatoria de axudas para transporte universitario/FP

O Pleno deste Concello, en sesión celebrada o día 10/12/2012, aprobou os orzamentos e as súas bases de execución para o actual exercicio de 2013, no anexo V recóllense as bases reguladoras da concesión de axudas para o transporte universitario/FP, para o curso académico 2013/2014. Cumprindo o acordo adoptado pola Xunta de Goberno Local, en sesión celebrada o día 1 do mes actual, faise pública a convocatoria destas axudas que se rexerán polas seguintes bases, abríndose o prazo para a presentación de solicitudes, que será de 20 días naturais contados a partir do seguinte ao da publicación da convocatoria no Boletín Oficial da Provincia, consonte nas propias bases se establece. Primeira: O obxecto das presentes bases é regula-las normas que rexerán a concesión de axudas de transporte para alumnos matriculados en centros universitarios ou equivalentes, ou en ciclos formativos da formación profesional, para o vixente curso académico, que efectúa o Concello de Neda, como acción de fomento destinada ás familias con escasos recursos económicos. As subvencións obxecto desta convocatoria efectuaranse con cargo á aplicación orzamentaria 323.48000 Segunda: Poderán solicitar estas axudas aqueles que reúnan os seguintes requisitos: 1) Estar empadroado no Concello de Neda.2) Estar ó corrente no pago dos tributos municipais, no intre de presenta-la solicitude.3) Estar matriculado para o vixente curso académico nun centro universitario ou equivalente, ou en ciclos formativos da formación profesional, dependendo da modalidade de axuda.4) Que os beneficiarios convivan co solicitante.5) Pertencer a unha unidade familiar no caso das axudas para transporte de estudantes cunha renda per cápita mensual non superior a 30 €. Enténdese como renda per cápita mensual a suma dos ingresos anuais obtidos por todos os membros que conforman a unidade familiar, dividido polo número de membros da unidade familiar. Terceira: As solicitudes de subvención deberán presentarse no Rexistro Xeral do Concello acompañadas dos seguintes documentos: a. Fotocopia compulsada do DNI do solicitante e dos alumnos beneficiarios. b. Fotocopia compulsada do libro de familia e/ou título de familia numerosa en caso de telo. c. Fotocopia compulsada do resgardo da matrícula escolar ou matrícula nun centro universitario dos alumnos beneficiarios do vixente curso escolar. d. Fotocopia compulsada da renda do exercicio anterior ao da convocatoria. As unidades familiares exentas desta obriga deberán acreditar a súa situación achegando a seguinte documentación: - Certificado da Axencia Tributaria onde figure que non fixo a declaración da renda. - Para os membros activos laboralmente, certificado da empresa dos ingresos obtidos perante o exercicio anterior ao da convocatoria. - Certificación expedida polo organismo competente (Inem, Xunta, Seguridade Social,.) se recibise algunha prestación ou pensión (RISGA, PNC, viuvez, orfandade, xubilación,.). A renda familiar debera ser acreditada por todos os membros que figuren empadroados e residan no mesmo enderezo e que obteñan ou non ingresos de calquera natureza. Cuarta: O prazo de presentación das solicitudes é de vinte días naturais, contados a partir do día seguinte á publicación da convocatoria no Boletín Oficial da Provincia. Quinta: Logo da proposta do Concelleiro responsable, o órgano competente resolve o seu outorgamento, segundo o baremo seguinte: Sexta: As axudas repartiranse entre os beneficiarios que obteñan maior puntuación segundo os baremos expostos. No caso de empate eliminaranse aqueles que teñan unha renda per cápita anual que sexa maior. Sétima: Antes de adoptarse a resolución darase audiencia ós interesados para que nun prazo de 10 días poidan alegar e presenta-los documentos e xustificacións que estimen pertinentes. A resolución da concesión será notificada ó interesado no prazo de tres meses, unha vez expirado o prazo de presentación de solicitudes. A falta de resolución expresa producirá efectos desestimatorios, e contra a desestimación expresa ou presunta poderán formularse os recursos que procedan. Para os casos non previstos nestas bases, aplicaranse as normas xerais que regulan as bases para a execución do orzamento xeral do Concello de Neda. Neda, 6 de agosto de 2013. O Alcalde-Presidente, Asdo: José Ignacio Cabezón Lorenzo.